དེ་ཡང་བོད་ཀྱི་དམངས་སྲོལ་གླིང་དུ་བོད་ཀྱི་ལག་བཟོའི་ཐོན་རྫས་དང་།རྒྱན་ཆས།ཡིག་གཟུགས།གནའི་དམག་ཆས་སོགས་ཡོད་པ་དང་།དེ་ལས་ཀྱང་ཆེས་ཡིད་དབང་འགུག་པ་ནི་ཀུན་འདུས་ཞལ་ཐང་ཆེན་མོའི་གླིང་ཡིན་ཏེ།དེར་ལོ་ངོརིང་གི་བསམ་བློའི་སྟ་གོན་དང་ཇུས་འགོད་ལས་གྲུབ་པའི་རིང་ཚད་ལ་སྨི༦༡༨དང་ཞེང་ཚད་ལ་སྨི༢༠༠ཡོད་པ་དང་།དེའི་སྟེང་ཐང་ག་མི་འདྲ་བ༧༠༠ལྷག་ཡོད་པའི་ཀྲུང་གོའི་བོད་ཀྱི་རིག་གནས་ཀུན་འདུས་ཞལ་ཐང་ཆེན་མོ་བཞུགས་ལ།དེས་བོད་ཁམས་འདིར་མིའི་རིགས་བྱུང་བ་ནས་ད་ལྟའི་བར་གྱི་ལོ་རྒྱུས་ཀྱི་བྱུང་རིམ་དང་།ཆོས་ལུགས་གྲུབ་མཐའ་ཁག་གི་འཕེལ་རིམ།བོད་ཀྱི་སྲོལ་རྒྱུན་རིག་གནས་དང་འབྲེལ་བའི་ནང་དོན་རྣམས་རི་མོའི་ལམ་དུ་བཀོད་ནས་འབྲི་བཞེངས་བྱས་ཡོད་པ་དང་།དེར་བོད་མི་རིགས་ཀྱིས་འཇིག་རྟེན་ཁམས་དང་།ལོ་རྒྱུས།ཆོས་ལུགས།གསོ་རིགརིག་གནས་འཚོ་བ་སོགས་ཀྱི་ཐད་ལ་བཟུང་བའི་ངོས་འཛིན་སྟངས་སོགས་བརྗོད་ཡོད་དེ་བོད་ཀྱི་རིག་གནས་ཀུན་འདུས་ཆེན་མོར་གྲགས་པ་རེད།རྒྱུས་ལོན་པ་ལྟར་ན།ཇུས་འགོད་དེར་ལྷ་རྗེ༤༠༠བཞུགས་ཡོད་པ་དང་དེ་ལས་མང་ཆེ་བ་བླ་ཆེན་ཁག་ཡིན་པར་གྲགས།